b'\n_START_ARTICLE_\nPala\xc4\x8da Demartini\n_START_PARAGRAPH_\nPala\xc4\x8da Demartini, gra\xc4\x91evina u Puli na adresi Kandlerova 8 iz vremena Austro-Ugarske, gra\xc4\x91ena u venecijanskom stilu.\n_START_SECTION_\nPovijest\n_START_PARAGRAPH_\nPala\xc4\x8da je izvorno kao jednokatnica s potkrovljem gra\xc4\x91ena u doba Mleta\xc4\x8dke Republike, dok je sada\xc5\xa1nji oblik dvokatnice poprimila u drugoj polovici 19. stolje\xc4\x87a. Posebno se isti\xc4\x8de pro\xc4\x8delje zgrade gra\xc4\x91eno u stilu mleta\xc4\x8dke gotike s lijepim triforama i balkonom. Zgrada je pod za\xc5\xa1titom dr\xc5\xbeave i za nju brine Odjel za graditeljsko naslije\xc4\x91e grada. Vlasnik pala\xc4\x8de bila je obitelj Demartini koja je u Puli ostala i nakon pada Mleta\xc4\x8dke Republike 1797. godine. Obitelj je imala va\xc5\xbenu ulogu u gradu i pod Austrijom, a dala je i jednog gradona\xc4\x8delnika Pule, Angela Demartinija.'